เติมด่วน! PTT-BCP ขึ้นราคาน้ำมันทุกชนิดเว้นดีเซล มีผลพรุ่งนี้
เติมด่วน! PTT-BCP ขึ้นราคาน้ำมันทุกชนิดเว้นดีเซล มีผลพรุ่งนี้ (18 ม.ค. 61)
18 ม.ค. 2561

บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ประกาศปรับขึ้นราคาขายปลีกน้ำมันกลุ่มเบนซินและแก๊สโซฮอล์เพิ่มอีก 50 สตางค์/ลิตร ยกเว้น E85 ปรับขึ้น 30 สตางค์/ลิตร ส่วนดีเซลคงเดิม มีผลตั้งแต่วันพรุ่งนี้ (18 ม.ค.) เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกสำเร็จรูปในสถานีบริการน้ำมันเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ลิตรละ 35.56 บาท, แก๊สโซฮอล์ 95 ลิตรละ 28.45 บาท, แก๊สโซฮอล์ 91 ลิตรละ 28.18 บาท, E20 ลิตรละ 25.94 บาท, E85 ลิตรละ 20.94 บาท ส่วนดีเซลคงเดิมที่ลิตรละ 27.59 บาท (ราคานี้ยังไม่รวมภาษีท้องที่ของแต่ละจังหวัด)